Haley Reinhart vuonna 2015.
**Haley Reinhart** (s. 9. syyskuuta 1990 Wheeling, Illinois) on yhdysvaltalainen laulaja ja lauluntekijä. Hän tuli tunnetuksi *American Idol* -kilpailun 10. kaudelta, jolla hän sijoittui kolmanneksi. Reinhart julkaisi ensimmäisen levynsä *Listen Up!* vuoden 2012 toukokuussa. Albumi sai hyviä arvosteluita, ja se nousi julkaisuviikollaan Yhdysvalloissa Billboard 200 -listan sijalle 17. Reinhartin toinen albumi *Better* julkaistiin 29. huhtikuuta 2016.

Varhainen elämä
---------------

Reinhart syntyi Wheelingissä Illinois’ssa 9. syyskuuta 1990. Hänen vanhempansa ovat muusikoita, ja Haley lauloi nuorena vanhempiensa cover-yhtyeessä. Hän opiskeli lukion jälkeen jazzia Harper Collegessa. Reinhartilla on sisko nimeltä Angie.

American Idol
-------------

Reinhart yritti *American Idoliin* ensimmäisen kerran vuonna 2010, mutta ei selvinnyt jatkoon alkukarsinnoista. Vuonna 2011 hän yritti uudelleen ja sijoittui lopulta koko kilpailun kolmanneksi.

Muun muassa Adam Lambert ja Tom Hanks kertoivat kannattavansa Reinhartia *Idolissa*.

Musiikkiura Idolin jälkeen
--------------------------

American Idolin jälkeen Reinhart teki levytyssopimuksen Interstate Records -yhtiön kanssa, ja hänen debyyttilevynsä *Listen Up!* julkaistiin 22. toukokuuta 2012. Levy on neo soul- ja R&B-vaikutteinen, ja sillä on vaikutteita Adelen, Duffyn ja Amy Winehousen musiikista. Reinhart kirjoitti itse lähes kaikki albumin kappaleet ja äänitti ne yleensä samana päivänä. Levyä myytiin Yhdysvalloissa sen julkaisuviikolla 20 000 kappaletta, ja se debytoi Billboard 200 -listan sijalla 17. Albumi sai hyviä arvosteluja muun muassa AllMusicilta ja *The New York Timesilta*. Loppuvuonna 2012 Interstate Records katkaisi sopimuksensa Reinhartin kanssa.

Lokakuussa 2015 Reinhart julkaisi cover-version Elvis Presleyn kappaleesta "Can't Help Falling in Love. Huhtikuussa 2016 hän julkaisi singlen "Better" sekä samannimisen albumin. Albumi julkaistiin yhtiöiden ole ja red dot kautta.

Diskografia
-----------

* *Listen Up!* (2012)
* *Better* (2016)
* *What's That Sound?* (2017)
* *Lo-Fi Soul* (2019)

Lähteet
-------

1. 1 2 3  Haley Reinhart: Biography AllMusic.
2. ↑  Haley Reinhart: Biography TV Guide.
3. ↑  Adam Lambert Calls 'Idol' Hopeful Haley Reinhart 'Top-Notch' Billboard.com
4. ↑  Tom Hanks: I Voted for First Time on American Idol! Us Magazine.
5. ↑  Haley Reinhart's 'Listen Up!': a track-by-track review USA Today.
6. ↑  'American Idol's' Haley Reinhart Talks New Album, Guest Stars (Exclusive) Hollywood Reporter.
7. ↑  Caulfield, Keith: John Mayer Earns Third No. 1 Album on Billboard 200 *Billboard.com*.  30.5.2012. Viitattu 12.5.2016. (englanniksi)
8. ↑  Collar, Matt: Haley Reinhart - Listen Up! *AllMusic*. Viitattu 12.5.2016. (englanniksi)
9. ↑  Caramanica, Jon: Haley Reinhart - Listen Up! *nytimes.com*.  21.5.2012. Viitattu 12.5.2016. (englanniksi)
10. ↑  Halperin, Shirley: Haley Reinhart Is Latest 'Idol' Alum to Lose Major Label Deal *Billboard.com*.  21.11.2012. Viitattu 12.5.2016. (englanniksi)
11. ↑  Michele Amabile Angermiller: Haley Reinhart's 'Can't Help Falling in Love' Gets Intimate New Video: Exclusive Premiere *Billboard.com*.  23.11.2015. Viitattu 12.5.2016. (englanniksi)
12. ↑  Haley Reinhart Releases Sophomore Album "Better" April 29th on ole and red dot *Businesswire.com*.  29.4.2016. Viitattu 12.5.2016. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Haley Reinhart**.
* Haley Reinhartin Twitter-tili

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |